فوریه‌نین 6-دا باش وئرن قهرمان ماراش مرکزلی زلز‌له‌دن سونرا تورکمنیستان تورکیه-نین عشق آباد-داکی  سفیرلیگی‌نین کووردیناسیاسی ایله ضررچکن‌لر اوچون 1100 پتو و داها 89 یاتاق گؤندریب.
بو باره‌ده تورکیه-نین عشق آباد-داکی سفیری توقان اورال توییتر حسابیندا پای‌لاشیم ائدیب:
"سفیرلیگیمیزین کووردیناسیاسی ایله بو گون سحر (28 فوریه) تورکمنیستان-‌دان زلز‌له بؤلگه‌سینه علاوه 1100 پتو و 89 یاتاق گؤندردیک. یاردیم ائدن وطنداش‌لاریمیزا، تورکمنیستان‌داکی شیرکت‌لریمیزه، تورکمنیستان قیزیل آی جمعیتینه و تورک هاوا یول لارینا تشککور ائدیریک.
خاطیرلاداق کی، غیری-حکومت تشکیلات‌لاری و تورکیه-نین عشق آباد-داکی سفیرلیگی‌نین بیرگه تشکیل ائتدیگی یاردیم کامپانیا‌لاری نتیجه‌سینده 8 مین 71 پتو، 390 یاتاق، 20 ژنراتور، 60 قیزدیریجی، 6 سیار توالت، 11،15 تون گئییم، 44،46 تون طبی لوازیمات و 67 تون ارزاق گؤندریلیب.
